Előterjesztés

Tiszavasvári Város Önkormányzata Képviselő-testülete

2022. február 24-én

tartandó ülésére

Az előterjesztés tárgya: **Tiszavasvári Város Önkormányzata 2021. évi költségvetéséről szóló 2/2021.(II.15.) önkormányzati rendeletének módosításáról**

Melléklet:

Az előterjesztés előadója: Szőke Zoltán polgármester

Az előterjesztés témafelelőse: Köblös Máté

Az előterjesztés ügyiratszáma: TPH/-/2022

Az előterjesztést véleményező bizottságok a hatáskör megjelölésével:

|  |  |
| --- | --- |
| Bizottság | Hatáskör |
| Pénzügyi és Ügyrendi Bizottság | SZMSZ 3. melléklet 2.1 pont |
| Szociális és Humán Bizottság | SZMSZ 3. melléklet 2.1 pont |
|  |  |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |
|  |  |
|  |  |

Egyéb megjegyzés:

Tiszavasvári, 2022. február 18.

Köblös Máté

témafelelős

**Tiszavasvári Város Polgármesterétől**

*4440 Tiszavasvári, Városháza tér 4. sz.*

*Tel.: 42/520-500 Fax.: 42/275–000 e–mail: tvonkph@tiszavasvari.hu*

Témafelelős: Köblös Máté

**Előterjesztés**

– a Képviselő-testület részére –

**Tiszavasvári Város Önkormányzata 2021. évi költségvetéséről szóló 2/2021.(II.15.) önkormányzati rendeletének módosításáról**

**Tisztelt Képviselő-testület!**

Szíves tájékoztatásukra és döntésük meghozatalához Önök elé terjesztem a 2021. évi költségvetés módosítását szervezetekre megbontva, mely az alábbiak miatt vált szükségessé:

I. Kornisné Liptay Elza Szociális és Gyermekjóléti Központ

Az Intézménnyel kapcsolatos előirányzat módosítást az Intézmény által elkészített előirányzat-módosítási kérelem tartalmazza, amely az előterjesztés mellékletét képezi.

II. Tiszavasvári Város Önkormányzata:

1. A likviditási hitel éves igénybevételére több alkalommal volt szükség, mint az előirányzat meghatározásához alapul szolgáló 2020. évben. Emiatt a likvid hitel lekönyveléséhez szükséges az ezzel kapcsolatos előirányzatok 153.497.787 Ft-os emelése.

Ezért az Önkormányzat költségvetésében a Forgatási és befektetési célú finanszírozási műveletek (900060-Köt) kormányzati funkción a Likviditási célú hitel, kölcsön törlesztés pénzügyi vállalkozásoknak (K9112) kiadási előirányzatát 153.497.787 Ft-tal megemelem a Likviditási célú hitelek, kölcsönök felvétele pénzügyi vállalkozástól (B8112) bevételi előirányzatának azonos összegű emelése mellett.

Tájékoztatásul közlöm, hogy az alábbiakban felsorolt átruházott hatáskörű döntések a költségvetésben átvezetésre kerülnek:

A **172/2021**. iratszámú saját hatáskörű döntést azért hoztam meg, mert az Egyesített Közművelődési Intézmény és Könyvtár pénzforgalmi adatai felülvizsgálatra kerültek, amely során megállapítást nyert, hogy az eredeti költségvetésben a fenti rovatokra tervezett összegek nem nyújtanak fedezetet év végéig. Az elemi költségvetés a bázisév tényadataira alapozott, amely a covid-19 járvány miatt csökkentett kiadásokat jelentett, azonban az idei évben teljeskörűen működött az intézmény, ezért szükséges volt a fenti kiadási előirányzatokat biztosítani.

Fentiek miatt

* Az Egyesített Közművelődési Intézmény és Könyvtár (továbbiakban: EKIK) költségvetésében a Múzeumi gyűjteményi tevékenység (082061-Köt) kormányzati funkción a Szakmai tevékenységet segítő szolgáltatások (K336) kiadási előirányzatát 89.704 Ft-tal, a Működési célú előzetesen felszámított általános forgalmi adó (K351) kiadási előirányzatát 55.000 Ft-tal megemeltem.
* Az EKIK költségvetésében a Közművelődés - közösségi és társadalmi részvétel fejlesztése (082091-Köt) kormányzati funkción az Egyéb külső személyi juttatások (K123) kiadási előirányzatát 300.000 Ft-tal, a Működési célú előzetesen felszámított általános forgalmi adó (K351) kiadási előirányzatát 81.000 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 67.437 Ft-tal növeltem. Továbbá a Múzeumi közművelődési, közönségkapcsolati tevékenység (082064-Köt) kormányzati funkción az Egyéb külső személyi juttatások (K123) kiadási előirányzatát 150.000 Ft-tal, a Működési célú előzetesen felszámított általános forgalmi adó (K351) kiadási előirányzatát 40.500 Ft-tal, a Munkaadókat terhelő járulékok és szociális hozzájárulási adó (K2) kiadási előirányzatát 33.719 Ft-tal növeltem.

Az Önkormányzat költségvetésében a fentiek hatására az általános tartalék 817.360 Ft-tal csökkent.

A **173/2021**. iratszámú saját hatáskörű döntésre azért volt szükség, mert Az Önkormányzat tulajdonában lévő, Tiszavasvári Bölcsőde épületét érintő falrepedéseket okozó épületszerkezeti probléma helyreállítását szükséges volt elvégezni. Ezen összeg a költségvetésünkben nem állt rendelkezésre, ezért szükség volt előirányzat átcsoportosításra, amelyre az alábbi keret biztosította az előirányzatot: az Önkormányzatnál törvényességi felügyeleti megállapítás miatt módosításra került az Önkormányzat szociális rendelete, amely jövedelemhatár módosulást jelentett. E módosítás következménye lett, hogy az év végi karácsonyi támogatás kifizetése a tervezettnél sokkal alacsonyabb volt, így megtakarítás jelentkezett.

Fent leírtak miatt

* Tiszavasvári Város Önkormányzata költségvetésében a Gyermekek bölcsődében és mini bölcsődében történő ellátása (104031-Köt) kormányzati funkción a Karbantartási, kisjavítási szolgáltatások (K334) kiadási előirányzatát 3.543.307 Ft-tal, a Működési célú előzetesen felszámított általános forgalmi adó kiadási előirányzatát 956.693 Ft-tal növeltem. Ezzel egyidőben az Egyéb szociális pénzbeli és természetbeni ellátások, támogatások (107060-Köt) kormányzati funkción az Egyéb nem intézményi ellátások (K48) kiadási előirányzatát 4 500.000-tal, csökkentettem.

A **174/2021**. iratszámú saját hatáskörű döntésemmel előirányzat átcsoportosítására került sor, mert a Tiszavasvári Bölcsőde eredeti költségvetésében tervezésre került továbbképzés nem valósult meg, ezért ezt az összeget az intézmény informatikai eszközök beszerzésére kívánta felhasználni.

Ezért a Bölcsőde költségvetésében

* A Tiszavasvári Bölcsőde költségvetésében a Gyermekek bölcsődében és mini bölcsődében történő ellátása (104031-Köt) kormányzati funkción a Szakmai tevékenységet segítő szolgáltatások (K336) kiadási előirányzatát 31.496 Ft-tal, a Működési célú előzetesen felszámított általános forgalmi adó (K351) kiadási előirányzatát 8.504 Ft-tal csökkentettem az Informatikai eszközök beszerzése, létesítése (K63) kiadási előirányzatának 31.496 Ft-os, és a Beruházási célú előzetesen felszámított általános forgalmi adó (K67) 8.504. Ft-os növelése mellett.

A **176/2021**. iratszámú saját hatáskörű döntést azért hoztam meg, mert az Egyesített Közművelődési Intézménynél előirányzat módosításra volt szükség az alábbiak miatt:

A Találkozások Háza épületében több eszköz meghibásodását okozó villámcsapás történt az idei évben. A kárbejelentés megtörtént a biztosítóhoz, azonban a biztosító csak a javításokat igazoló számlák megléte után állapítja meg a fizetendő összeget. Az EKIK költségvetésében nem állt rendelkezésre az előirányzat a munkák megrendelésére, melyek az alábbiak:

* 2 db légkondicionáló cseréje (szakértői vélemény alapján javítása nem lehetséges),
* számítógép javítása,
* fénymásoló javítása,
* tűzjelző javítása (biztonsági okok miatt már megtörtént),
* liftjavítás,
* üvegezés.

Fent leírtak miatt az alábbi táblázat szerinti előirányzat módosítások kerültek végrehajtásra:

|  |  |  |
| --- | --- | --- |
| **kormányzati funkció/rovat száma** | **kormányzati funkció/rovat megnevezése** | **összeg** |
| 082044 | Könyvtári szolgáltatások | |
| K321 | Informatikai szolgáltatások igénybevétele | 107 480 Ft |
| K334 | Karbantartási, kisjavítási szolgáltatások | 516 000 Ft |
| K351 | Működési célú előzetesen felszámított általános forgalmi adó | 168 340 Ft |
| K64 | Egyéb tárgyi eszközök beszerzése, létesítése | 520 000 Ft |
| K67 | Beruházási célú előzetesen felszámított általános forgalmi adó | 140 400 Ft |
| 082091 | Közművelődés - közösségi és társadalmi részvétel fejlesztése | |
| K334 | Karbantartási, kisjavítási szolgáltatások | 115 000 Ft |
| K351 | Működési célú előzetesen felszámított általános forgalmi adó | 31 050 Ft |
|  |  | 1 598 270 Ft |

Az Egyesített Közművelődési Intézmény és Könyvtár intézményvezetője kérelemmel fordult hozzám, mert egy előre nem tervezett bevétel merül fel az intézménynél, melynek terhére inframelegítők beszerzését szeretné megvalósítani. Azonban a könyvelt bevételi adatok alapján a bérleti díjra tervezett bevételi előirányzatot nem célszerű növelni, mivel a teljesítés alacsony, ezért a kért többlet előirányzatot általános tartalék terhére biztosítottam.

Fent leírtak miatt

* Az EKIK költségvetésében a Közművelődés - közösségi és társadalmi részvétel fejlesztése (082091-Köt) kormányzati funkción az Egyéb tárgyi eszközök beszerzése, létesítése (K64) kiadási előirányzatát 157.480 Ft-tal, és a Beruházási célú előzetesen felszámított általános forgalmi adó (K67) kiadási előirányzatát 42.520 Ft-tal megemeltem.

Az Önkormányzat költségvetésében a fentiek hatására az általános tartalék 1.798.270 Ft-tal csökkent.

A **177/2021**. iratszámú saját hatáskörű döntésem meghozatalára az alábbiak miatt került sor:

1. Az Egyesített Közművelődési Intézmény és Könyvtár esetében a könyvelési adatok áttekintését követően az év végéig felmerülő kiadások könyvelése érdekében szükséges volt az irányító szervi támogatás növelése, ennek az az oka, hogy a bérbeadásból származó bevételek jelentősen alatta maradtak a tervezetnek. Ezért az Egyesített Közművelődési Intézmény és Könyvtár költségvetésében a (B816) 2.500.000 Ft-tal megnöveltem a Szolgáltatások ellenértéke (B402) bevételi előirányzatának azonos összegű csökkentése mellett.
2. A Tiszavasvári Bölcsődénél év végéig várható bérfelhasználási adatok felülvizsgálata során megállapítást nyert, hogy a törvény szerinti illetményekre valamint a foglalkoztatottak egyéb személyi juttatásai további előirányzat volt szükséges. Ezért a Bölcsőde költségvetésében a Gyermekek bölcsődében és mini bölcsődében történő ellátása (104031-Köt) kormányzati funkción a Törvény szerinti illetmények, munkabérek (K1101) kiadási előirányzatát 300.000 Ft-tal, a Foglalkoztatottak egyéb személyi juttatásai (K1113) kiadási előirányzatát 52.000 Ft-tal megemeltem a Támogatási célú finanszírozási műveletek (018030-Köt) kormányzati funkción a Központi, irányító szervi támogatás (B816) bevételi előirányzatának 352.000 Ft összegű növelése mellett.
3. A Polgármesteri Hivatal év végéig várható bérfelhasználási adatok felülvizsgálata során megállapítást nyert, hogy a foglalkoztatottak egyéb személyi juttatásai további előirányzat volt szükséges. Ezért a Polgármesteri Hivatal költségvetésében az Önkormányzatok és önkormányzati hivatalok jogalkotó és általános igazgatási tevékenysége (011130) kormányzati funkción a Foglalkoztatottak egyéb személyi juttatásai (K1113) kiadási előirányzatát 34.000 Ft-tal megemeltem a Támogatási célú finanszírozási műveletek (018030-Köt) kormányzati funkción a Központi, irányító szervi támogatás (B816) bevételi előirányzatának 34.000 Ft összegű növelése mellett.
4. A Tiszavasvári Egyesített Óvodai Intézmény esetében a könyvelési adatok áttekintését követően az év végéig felmerülő kiadások könyvelése érdekében szükséges volt átcsoportosítást végrehajtani. A Tiszavasvári Egyesített Óvodai Intézmény költségvetésében az Üzemeltetési anyagok beszerzése (K312) kiadási előirányzatát az Óvodai nevelés, ellátás szakmai feladatai (091110-Köt) kormányzati funkción 171.084 Ft-tal, míg az Óvodai nevelés, ellátás működtetési feladatai (091140-Köt) kormányzati funkción 511.648 Ft-tal megemeltem. Ezzel egyidőben az Óvodai nevelés, ellátás működtetési feladatai (091140-Köt) kormányzati funkción a Közüzemi díjak (K331) kiadási előirányzatát 682.732 Ft-tal lecsökkentettem.
5. Az Önkormányzat költségvetésében az általános tartalék nem nyújtott fedezetet az indokolt előirányzat módosításokhoz, ezért szükséges volt általános tartalékot biztosítani. Amelyre az alábbi keret biztosította az előirányzatot. Az Önkormányzat pénzforgalmi tételeit felülvizsgálva megállapításra került, hogy a karbantartási, kisjavítási szolgáltatások teljesítése lényegesen alul maradt a tervezett előirányzathoz képest. Ezért az Önkormányzat költségvetésében a Város- és községgazdálkodási egyéb szolgáltatások (066020-Köt) kormányzati funkción a Karbantartási, kisjavítási szolgáltatások (K334) kiadási előirányzatát 1000.000 Ft-tal csökkentettem az általános tartalék azonos összegű növelése mellett.
6. „A komplex felzárkóztató programok Tiszavasvári Külső- Szentmihály városrészen” pályázattal kapcsolatos helyszíni ellátási díjak nem megfelelő rovatra kerültek tervezésre, az átcsoportosításra a helyes könyvelés végrehajtása miatt volt szükség. Ezért az Önkormányzat költségvetésében a Településfejlesztési projektek és támogatásuk (062020-Köt) kormányzati funkción az Egyéb külső személyi juttatások (K123) kiadási előirányzatát 204.000 Ft-tal megemeltem a Szakmai tevékenységet segítő szolgáltatások (K336) kiadási előirányzatának azonos összegű csökkentése mellett.

Az előterjesztésben szereplő likvid hitellel kapcsolatos módosítás 2021. december 31. dátummal könyvelendő.

Tiszavasvári, 2022. február 18.

**Szőke Zoltán**

**polgármester**

1. **számú melléklet**

