**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2022. február 24-én tartandó rendes ülésére**

Az előterjesztés tárgya: Komplex felzárkózási program beruházásával kapcsolatos döntés

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/2123-1/2022

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.10. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2022. február 18.

**Kovács Edina**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez –**

**Komplex felzárkózási program beruházásával**

**kapcsolatos döntésről**

Tisztelt Képviselő-testület!

A 2021. november 29-én megtartott rendes ülésen a Testület a 109/2021. (XI.29.) Kt. számú határozatával elfogadta a Tiszavasvári komplex felzárkózási program megvalósításáról szóló Támogatói Okiratot. A **Büdi városrész fejlesztései között szerepelt a 822/2/A/1 hrsz-ú ingatlan megvásárlása és annak a felújítása**, melyre vonatkozóan januárban megkerestük a tulajdonosokat. Tekintettel arra, hogy **az ingatlan osztatlan közös tulajdonban van, így a megvásárláshoz mindkét fél eladási szándékára szükségünk van**. Az önkormányzat vásárlási szándékával kapcsolatosan januárban személyesen egyeztettem a felekkel, hogy van-e eladási szándékuk, és amennyiben igen határozzák meg annak összegét.

Az egyeztetésen az **egyik fél kijelentette, hogy nincs eladási szándéka**, **a másik fél pedig meghatározta az eladási árat,** melyet kértük, hogy írásos nyilatkozatban küldjenek meg a részünkre. Nyilatkozatukban megerősítésre került a szóban ismertetett vételár, amely meghaladja az erre a célra kapott támogatás összegét.

Fentiek ismeretében **az ingatlan megvásárlása és annak felújítása a megfelelő forrás hiányában nem lehetséges**, amelyre a Kormányzati döntés opcionálisan biztosított lehetőséget. Így a **Tanoda és Biztos Kezdet Gyermekház a saját tulajdonú** - Tiszavasvári, Vasvári Pál u. 93. szám alatti 822/2/A/2 hrsz - **ingatlanon kerül megvalósításra, annak felújításával.**

Ingatlanvásárlás esetén 50 millió forint felújítási keret áll rendelkezése, melynek az átcsoportosítása az adás-vétel meghiúsulása okán indokolt. Továbbá az adás-vételre rendelkezésre álló forrás átcsoportosítása is indokolt lehet, amennyiben a Támogató lehetőséget biztosít rá.

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2022. február 18.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2022. (II.24.) Kt. számú**

**határozata**

**Komplex felzárkózási program beruházásával**

**kapcsolatos döntésről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

**1.** **Képviselő-testületnek nem áll szándékában megvásárolni a Tiszavasvári, Vasvári Pál u. 93. sz. alatti 822/2/A/1 hrsz-ú** **ingatlant, a megfelelő forrás hiányában.**

**2. Felkéri a polgármestert, hogy tegye meg a szükséges lépéseket annak érdekében, hogy a vásárlásra és felújításra szánt támogatási összeg átcsoportosításra kerüljön, a Támogatóval történő egyeztetéseknek megfelelően a támogatandó célra.**

**Határidő**: 1. azonnal **Felelős:** Szőke Zoltán polgármester

2. 2022.03.20.