**ELŐTERJESZTÉS**

**Tiszavasvári Város Önkormányzata Képviselő-testületének**

**2022. február 24-én**

**tartandó rendes képviselő-testületi ülésére**

Az előterjesztés tárgya**: Települési Értéktár Bizottság új tagjának megválasztásáról és működési szabályzatának módosításáról és**

Melléklet: az SZMSZ a határozat-tervezet mellékletét képezi (2 határozat-tervezet)

A napirend előterjesztője: Szőke Zoltán polgármester

Az előterjesztést készítette: Erdei Koletta köztisztviselő

Az előterjesztés ügyiratszáma: TPH/1704- /2022.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pont |
| Szociális és Humán Bizottság | Szmsz. 5. mellékelt 1.9. pont |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………

Tiszavasvári, 2022. február 16.

**Erdei Koletta**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

**Témafelelős**: Erdei Koletta

**ELŐTERJESZTÉS**

**- a Képviselő-testülethez –**

**Települési Értéktár Bizottság működési szabályzatának módosításáról és új tagjának megválasztásáról**

**Tisztelt Képviselő-testület!**

Tiszavasvári Város Önkormányzata Képviselő-testülete a 64/2015. (III. 26.) Kt. számú határozatában döntött arról, hogy települési értéktárat kíván létrehozni. Ennek alapján szükséges volt egy szakértői bizottság felállítása, melynek feladata a települési értékek azonosítása, a helyi értékeket tartalmazó gyűjtemény létrehozása, gondozása, a megyei értéktárral történő kapcsolattartás. A Települési Értéktár Bizottság 2022. január 31. napján ülésezett. Ülésükön az alábbi döntéseket, javaslatokat fogalmazták meg. Megválasztották a bizottsági elnököt és elnökhelyettest, javaslatot tettek a Települési Értéktár Bizottság Szervezeti és Működési Szabályzatának módosítására, valamint új tagjának megválasztására. Döntöttek pályázat beadásáról, javaslattal éltek a Tiszavasvári Sportmúzeum kulturális, alkotó tevékenységének a Tiszavasvári Települési Értéktárba történő felvételéről.

A fentiek értelmében szükséges módosítani a szervezeti és működési szabályzatban foglaltakat, valamint új tagot megválasztani a Települési Értéktár Bizottság hatékonyabb működése érdekében.

1. A Tiszavasvári Települési Értéktár Bizottság Szervezeti és Működési Szabályzatát alábbiak szerint szükséges módosítani, a módosításokkal egységes szerkezetbe foglalni (1. határozat-tervezet 1. számú melléklete), melyet a Képviselő-testületnek kell véleményezni és elfogadni.

A módosításokkal érintett pontok:

1. A [324/2020. Korm. rendelet](https://net.jogtar.hu/jogszabaly?docid=A2000324.KOR&&celpara=&&dbnum=1) hatályon kívül helyezi a [114/2013. (IV.16.) Korm. rendeletet](https://elelmiszerlanc.kormany.hu/download/0/0a/70000/114_2013_Korm%20rend_hungarikumok.pdf) a magyar nemzeti értékekről és a hungarikumokról szóló [2012. évi XXX. törvény (Htv.)](https://net.jogtar.hu/jogszabaly?docid=A1200030.TV&&celpara=&&searchUrl=/jogszabaly-kereso?sorszam=30&&para=&&tipus=&&evszam=2012) többszöri módosítása, a gyakorlati tapasztalatok, a jogalkotási szabályok változása, valamint a módosítandó rendelkezések terjedelme miatt. Tiszavasvári Települési Értéktár Bizottság szervezeti és működési szabályzat bevezető részében foglaltak így a hatályban lévő kormányrendeletre módosul.
2. Az SZMSZ I. Általános rendelkezésekben foglalt 3. pont alatt a bizottság létszáma 5 főről 6 főre módosul, mivel a Bizottság javasolta az új tag felvételét.
3. Az SZMSZ II., és III.1., a bizottság feladat-és hatásköre, valamint a bizottság működése pontjaiban szereplő kormányrendelet jogszabály változása miatt módosul.
4. Az SZMSZ III. 3. pontja a kormányrendelet foglaltak szerint évente szükséges beszámolni tevékenységéről.
5. Az SZMSZ III. 4. pontja törlése kerül, mivel a Bizottság ülései nem nyilvánosak.

Fenti módosításokat szükséges átvezetni a szervezeti és működési szabályzaton, amelyet javaslom egységes szerkezetben elfogadni a határozat-tervezet szerinti tartalommal. A módosítások vastagon, dőlt betűkkel kerülnek feltüntetésre az egyszerűbb áttekinthetőség érdekében.

1. A bizottság tagjai javasolták Opre Csabáné felvételét az Értéktár Bizottságba, hogy munkájával tevékenyen hozzájáruljon Tiszavasvári értékeinek megőrzéséhez. Tapasztalata miatt kiválóan alkalmas az Értéktár Bizottsági munkában való részvételre, az új helyi értékek felkutatására, valamint a tervezett, de még el nem készített javaslatok kidolgozására.

Fentiek alapján kérema Tisztelt Képviselő-testületet, hogy az előterjesztést megtárgyalni, a határozat-tervezeteket elfogadni szíveskedjenek!

Tiszavasvári, 2022. február 18.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**……/2022. (II.24.) Kt. számú**

**határozata**

**Tiszavasvári Települési Értéktár Bizottság új tagjának megválasztásáról**

Tiszavasvári Város Önkormányzata Képviselő-testülete a *,,* ***Települési Értéktár Bizottság működési szabályzatának módosításáról és új tagjának megválasztásáról”***  című előterjesztést megtárgyalta és az alábbi a döntést hozza:

1. A Tiszavasvári Települési Értéktár Bizottság új tagjának **2022. március 1. napjával Opre Csabánét** (lakcíme: ……………………..) választja meg.
2. Tudomásul veszi a bizottság megválasztása alapján, hogy a bizottság elnöke Ráduly Zsolt, elnökhelyettese Kulcsár Lászlóné.
3. Felkéri a polgármestert, hogy a döntésről tájékoztassa a Települési Értéktár Bizottság megválasztott tagját.

**Határidő**: azonnal **Felelős**: Szőke Zoltán polgármester

**II.**

**HATÁROZAT-TERVEZET**

**Tiszavasvári Város Önkormányzata**

**Képviselő-testülete**

**………/2022. (II.24.) Kt. számú**

**határozata**

**Települési Értéktár Bizottság Szervezeti és Működési Szabályzatának módosításáról**

A magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII. 1.) Korm. rendelet 4. § (1) bekezdése alapján Tiszavasvári Város Önkormányzatának Képviselő-testülete:

1. a módosításokkal egységes szerkezetbe foglalt Tiszavasvári Települési Értéktár Bizottság Szervezeti és Működési Szabályzatát a határozat mellékletét képező tartalommal megtárgyalta és azt elfogadja.

2. Felkéri a Polgármestert, hogy tájékoztassa a Települési Értéktár Bizottság tagjait a hozott döntésről.

**Határidő:** azonnal **Felelős:** Szőke Zoltán polgármester

*…/2022. (II.24.) Kt. számú határozat melléklete*

**TISZAVASVÁRI TELEPÜLÉSI ÉRTÉKTÁR BIZOTTSÁG SZERVEZETI MŰKÖDÉSI SZABÁLYZATA**

Tiszavasvári Város Önkormányzata Képviselő-testülete ***a magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII. 1.) Korm. rendelet 4. § (1) bekezdése alapján*** a Tiszavasvári Települési Értéktár Bizottság Szervezeti Működési Szabályzatát (a továbbiakban: SZMSZ) a következők szerint állapítja meg.

**I.**

**ÁLTALÁNOS RENDELKEZÉSEK**

1. A bizottság hivatalos megnevezése: Tiszavasvári Települési Értéktár Bizottság

2. A bizottság székhelye: 4440 Tiszavasvári, Városháza tér 4.

***3. A bizottság létszáma: 6 fő***

4. A bizottság tagjainak névsorát az SZMSZ függeléke tartalmazza

**II.**

**A BIZOTTSÁG FELADAT- ÉS HATÁSKÖRE**

A bizottság feladat- és hatáskörét a magyar nemzeti értékekről és a hungarikumokról szóló 2012. évi XXX. törvény, valamint ***a magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII. 1.) Korm. rendelet tartalmazza.***

**III.**

**A BIZOTTSÁG MŰKÖDÉSE**

1. 1. A bizottság a tevékenységét a magyar nemzeti értékekről és a hungarikumokról szóló 2012. évi XXX. törvény, valamint ***a magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII. 1.) Korm. rendelet*** és az e szabályzatban foglaltak szerint végzi.

2. A bizottság üléseit szükség szerint, de legalább évente kétszer (minden év januárjában és júliusában) tartja.

3. ***A bizottság évente beszámol tevékenységéről a Tiszavasvári Város Önkormányzata Képviselő testületének.***

4. A bizottság saját tagjai közül elnököt és elnökhelyettest választ.

5. A bizottság ülését az elnök hívja össze és vezeti le. A bizottság ülésére az írásbeli meghívót és az előterjesztéseket úgy kell megküldeni, hogy azokat a bizottság tagjai és az ülésre meghívottak az ülést megelőző 3. napon elektronikus úton megkaphassák. Indokolt esetben a bizottság telefonon is összehívható.

6. A napirendi témák előterjesztésének általános formája az írásbeli előterjesztés, de a napirend kivételes esetben szóban is előterjeszthető.

7. A bizottság elnökét akadályoztatása esetén az elnökhelyettes helyettesíti.

**IV.**

1. A bizottság határozatképességéhez a megválasztott bizottsági tagok több mint a felének a jelenléte szükséges. A határozatképességet a jelenléti ív alapján a bizottság elnöke állapítja meg.

2. Az ülés megnyitása, a határozatképesség megállapítása után az elnök javaslatot tesz a napirendre, melyet a bizottság határozattal fogad el.

3. A bizottság elnöke napirendi pontonként megnyitja, vezeti, összefoglalja és lezárja a vitát.

4. A bizottság elnöke napirendi pontonként szavazásra bocsátja a határozati javaslatokat.

5. A tanácskozás rendjének fenntartása érdekében a bizottság elnöke figyelmeztetheti azt a hozzászólót, aki eltér a tárgyalt témától. Eredménytelen figyelmeztetés esetén megvonja tőle a szót, valamint rendre utasíthatja a bizottsági ülésnek azt a résztvevőjét, aki a bizottsághoz méltatlan, a testület munkáját zavaró magatartást tanúsít.

**V.**

1. A bizottság tagja döntéshozatalkor igennel vagy nemmel szavazhat, illetve tartózkodhat a szavazástól.

2. A bizottság a határozatait nyílt szavazással (kézfelemeléssel), egyszerű többséggel hozza.

3. Szavazat egyenlőség esetén az elnök szavazata dönt.

**VI.**

1. A bizottság döntéseit, állásfoglalásait, javaslatait, véleményét és észrevételeit határozat formájában hozza.

2. A határozatokat külön-külön, a naptári év elejétől kezdődően folyamatos sorszámmal és évszámmal kell ellátni feltüntetve a döntéshozatal hónapját, napját és a TÉB (Tiszavasvári Helyi Értéktár Bizottság Határozat) betűjelzést.

**VII.**

1. A bizottsági ülésről jegyzőkönyvet kell készíteni, amelynek tartalmaznia kell:

- az ülés időpontját és helyét,

- a jelenlévők nevét,

- a tárgyalt napirendi pontokat,

- a tanácskozás lényegét,

- a hozott határozatokat, melyekben rögzíteni kell a bizottság javaslatait, állásfoglalását, véleményét,

- a szavazás számszerű eredményét és

- a bizottság elnökének és a jegyzőkönyv vezetőjének aláírását.

2. A jegyzőkönyv mellékletét képezi:

- a tárgyalt írásbeli előterjesztés,

- az írásban benyújtott kiegészítés,

- a jelenléti ív.

**VIII.**

A bizottság működésének szervezési, adminisztrációs feltételeit Tiszavasvári Polgármesteri Hivatal biztosítja.

**IX.**

**A BIZOTTSÁGI TAGOK JOGAI ÉS KÖTELEZETTSÉGEI**

1. A bizottsági tagok kötelesek a bizottság munkájában legjobb tudásuk, szakértelmük alapján aktívan részt venni, a bizottság üléséről való távolmaradást előre jelezni.

2. A bizottság tagjai tiszteletdíjban nem részesülnek, de a feladatuk ellátásával összefüggő költségek megtérítésére jogosultak.

**X.**

**ZÁRÓ RENDELKEZÉSEK**

Ez a szabályzat elfogadásának napján lép hatályba.

**Tiszavasvári, 2022. február …**

**A fenti Szervezeti és Működési Szabályzatot Tiszavasvári Város Önkormányzata Képviselő-testülete …./2022. (II.24.) Kt. számú határozatával módosításokkal egységes szerkezetbe foglalva jóváhagyta.**

***Függelék***

**A Tiszavasvári Települési Értéktár Bizottság tagjai:**

**tag neve tisztsége**

Ráduly Zsolt Települési Értéktár Bizottság elnöke

Kulcsár Lászlóné Települési Értéktár Bizottság elnökhelyettes

Czifra Sándorné Települési Értéktár Bizottság tagja

Szabóné Balázs Beáta Települési Értéktár Bizottság tagja

Fülöp Attila Települési Értéktár Bizottság tagja

Opre Csabáné Települési Értéktár Bizottság tagja